stanford-oval/wikipedia huggingface dataset:
ברית 17 באוקטובר

| --- | --- |
 מדינה:  האימפריה הרוסית 
 מנהיגים:  אלכסנדר גוצ'קוב 
 תקופת הפעילות:  1905–1917 (כ־12 שנים) 
 אידאולוגיות:  מונרכיה חוקתית, שמרנות ליברלית 
 מטה:  סנקט פטרבורג
 מיקום במפה הפוליטית:  מרכז-ימין 
 צבעים רשמיים:  כחול, לבן
 
ברית 17 באוקטובר (ברוסית: Союз 17 октября), שנודעה בכינוי המפלגה האוקטובריסטית, הייתה מפלגת מרכז אנטי-מהפכנית באימפריה רוסית, שנוסדה ב-1905 וחרתה על דגלה כינון מונרכיה חוקתית ברוסיה וביצוע רפורמות פוליטיות מתונות, ופעלה למען הגשמת ההבטחות שנתן הצאר במניפסט אוקטובר בעקבות מהפכת 1905, שעל שם התאריך בו ניתן (17 באוקטובר 1905) נקראה המפלגה.
המפלגה הורכבה מרובה מבני המעמדות הגבוהים ברוסיה - אנשי ממשל, בעלי קרקעות ואנשי עסקים. בתחילת דרכה נעשו ניסיונות כושלים לצרף למפלגה גם פועלים ואיכרים. מ-1906 עד לפירוקה עמד בראש המפלגה אלכסנדר גוצ'קוב.
מצע המפלגה כללה התייחסות לנושאים הבאים:
הגבלת כוחו של הצאר תוך השארות המבנה המונרכי של המדינה. הם תמכו במבנה הפרלמנט עם שני בתים, כאשר חצי מחברי הבית העליון (המועצה המדינית) ממונים על ידי הצאר.
מתן חופש הביטוי, תנועה ומצפון, אבטחת בעלות על הרכוש הפרטי. לגבי מתן זכויות שוות ליהודים המפלגה כל הזמן דחתה החלטותיה בנושא.
שמירה על "רוסיה הגדולה, אחת ובלתי-מחולקת".
סיוע לאיכרים לרכישת אדמות.
קיצור יום העבודה לפועלים.
שלילת אוטונומיה לחלקי האימפריה למעט פינלנד.
הענקת זכויות אזרח שוות לאיכרים.
במוסקבה ובסנקט פטרבורג למפלגה היו סניפים של הוועד המרכזי. בנוסף לכך, בשנת 1906 בכ-260 ערי שדה היו סניפים. יחד עם זאת, פעילות בסניפים התקיימה רק בתקופות מערכת הבחירות לדומה. בסך הכול מעריכים שלמפלגה היו כ-30 אלף חברים. בשנת 1906  המפלגה הייתה מוציאה לאור כ-50 עיתונים במספר שפות. המפלגה השתתפה באופן פעיל בבחירות לדומה והקימה סיעה בכל הכינוסים:
הכינוס הראשון - 16 חברים
הכינוס השני - 44 חברים
הכינוס השלישי - 154 חברים. במהלך הכינוס 11 חברי דומה התפלגו והקימו סיעה נפרדת
הכינוס הרביעי - 98 חברים
במהלך הרכבת הממשלה על ידי סרגיי ויטה, המפלגה קיבלה הזמנה להצטרף אך לאחר משא ומתן ראשי המפלגה החליטו לא להיכנס לממשלה החדשה בעיקר עקב חשש לשבת באותה ממשלה עם שר הפנים השמרני. למרות פעילות רחבה המפלגה לא הצליחה במיוחד בבחירות לדומה בשנת 1906 והסיעה כללה 16 אנשים בלבד. לאחר פיזור הדומה, אלכסנדר גוצ'קוב תמך במהלך. חלק מחברי המפלגה לא קיבלו את דעתו ולכן התרחש פילוג. כתוצאה מפילוג, מספר סניפים אזוריים הוקטן ל-128.
בבחירות לדומה שנייה המפלגה הצליחה להכפיל את גודל הסיעה, אך זה הייתה הצלחה מינורית. רק שינויים בחוק הבחירות איפשרו למפלגה לפורץ את מחסום הבחירות ולהגיע לסיעה בת 154 חברים, הסיעה הגדולה בדומה שכונסה בסוף שנת 1907. למרות הצלחה בבחירות, מספר החברים בסניפים אזוריים הלך ופחת.
לאחר רצח פיוטר סטוליפין חברי המפלגה שהיו פקידי הממשל עזבו אותה. כתוצאה מכך, הסניפים האזוריים למעשה שוטקו. הדבר גרם לכך שבבחירות שהתקיימו בשנת 1912 סיעת המפלגה קטנה ל-98 חברים בלבד. כבר בדצמבר 1913 חל פילוג וסיעה התפלגה ל-3 סיעות חדשות, כאשר למפלגה שויכו 22 חברים בלבד.
ביולי 1915 המפלגה למעשה הפסיקה להתקיים והעיתון הראשי שלה שהיה יוצא במוסקבה נסגר. למרות זאת, ראשי המפלגה המשיכו בפעילות פוליטית.
לאחר מהפכת פברואר המפלגה הייתה חלק של הממשלה החדשה ואלכסנדר גוצ'קוב מונה לשר ההגנה. בהמשך, המפלגה הוצא מהממשלה והייתה באופוזיציה. לאחר מהפכת אוקטובר פעילות המפלגה נאסרה. ראשי המפלגה היו בין ראשי התנועות שלחמו בממשל הסובייטי ורובם עזבו את תחומי רוסיה.
פעילים ידועים

אלכסנדר גוצ'קוב - יו"ר המפלגה, שר בממשלה הראשונה לאחר מהפכת פברואר. עזב את רוסיה הסובייטית ונפטר בשנת 1936 בפריז.
מיכאיל רודזיאנקו - יו"ר הדומה השלישית והרביעית. עזב את רוסיה ונפטר בשנת 1924 ביוגוסלביה.
ניקולאי חומיאקוב - יו"ר הדומה השלישית. עזב את רוסיה ונפטר בשנת 1920 ביוגוסלביה.
דמיטרי שיפוב - ממייסדי וראשי המפלגה. נהרג במעצר בשנת 1920.
ברט טאקר

| --- | --- |
אין תמונה חופשית
 לידה:  21 במאי 1972 (בן 52) מלבורן, אוסטרליה 
 שם לידה:  Brett Alan Tucker 
 מדינה:  אוסטרליה 
 תקופת הפעילות:  מ-1992 
 פרופיל ב-IMDb
 
ברט אלן טאקר (באנגלית: Brett Alan Tucker; נולד ב-21 במאי 1972) הוא שחקן קולנוע, טלוויזיה וזמר אוסטרלי.
קריירת משחק

טאקר שיחק בתיאטרון הלאומי במלבורן.
לקראת תפקידו בסדרת הדרמה בנות מקלאוד, הוא עבד אצל וטרינר ללמוד את תפקידו.
בתיאטרון שיחק בין היתר במחזה "האישה בשחור" בשנת 2006, וב"גטסבי הגדול" בשנת 1997.
בין השנים 1999–2000 שיחק בתפקיד דניאל פיצג'רלד בסדרת הטלוויזה האוסטרלית שכנים שכנים, תפקיד אליו חזר בסוף 2007. ביוני 2009 פורסם כי הוא יעזוב את הסדרה כדי לחפש לשחק בארצות הברית. בנוסף לסדרה "שכנים שכנים", טאקר שיחק את מקס בסדרה "מועדון האוכף".
לטאקר היה גם תפקיד משני בסרט שחרור בעורף האויב משנת 2005.
מאז שהגיע לארצות הברית, טאקר הופיע בסדרות טלוויזיה רבות בין היתר ב"CSI: ניו יורק", "קאסל" ו-"NCIS". הוא הופיע גם כהארי דייוויס ב"פילגש". טאקר שיחק גם בסדרת הטלוויזיה "תחנה 19" במשך 17 פרקים, החל מעונת 2018.
חיים אישיים

הוא אחד משלושת בניהם של קן וג'ניס טאקר, הוא גדל בעמק יארה בויקטוריה עם שלושת אחיו – ניקי, מארק ודייוויד.
פילמוגרפיה נבחרת

1998: מדינת קורונר
1998: רעמים
2005: שחרור בעורף האויב
2013: תור: העולם האפל
פילמוגרפיה נבחרת > טלוויזיה

2003-2001: The Saddle Club
2003–2008: בנות מקלאוד
2013: מאהבות
2018–2020: תחנה 19
2021: ארקיין (דיבוב)
2021: שקרים ונשיקות
2021: The Big Leap
הערות שוליים

1 2  "Brett Tucker Profile on NineMSN". אורכב מ-המקור ב-7 במאי 2007. {{cite web}}:  (עזרה)
↑  "StageDiary Review". אורכב מ-המקור ב-3 במרץ 2016. נבדק ב-20 במרץ 2007. {{cite web}}:  (עזרה)
↑  "Neighbours: The Perfect Blend | Spoilers". The Perfect Blend. נבדק ב-13 באפריל 2011. {{cite web}}:  (עזרה)
↑  "Eliza Taylor-Cotter and Brett Tucker get together". Herald Sun. 7 במאי 2008. {{cite news}}:  (עזרה)
| --- | --- |
בקרת זהויות :  PLWABN: 9810560096705606  ISNI: 0000 0004 0942 1485  LCCN: no2018078152  VIAF: 302826934   WorldCat (עם VIAF): 302826934
ביק (להקה)

| --- | --- |

 סוגה:  קראוטרוק 
 חברים
 ג'ף בארו בילי פולר ויל יאנג
 חברים לשעבר
 מאט ויליאמס
 
ביק (מסוגנן כ-BEAK>) היא להקת מוזיקת רוק אלקטרונית ניסיונית אנגלית, המורכבת מג'ף בארו (מפורטיסהד), בילי פולר, ויל יאנג (ידוע בתור Moon Gangs), שהחליף את מאט וויליאמס בשנת 2016.
היסטוריה

ביק הוציאה את אלבום הבכורה שלה בשם הלהקה ב-16 בנובמבר 2009. המוזיקה הוקלטה בלייב בחדר אחד ללא אובר-דאבינג או תיקון. כל השירים נכתבו במהלך מפגש בן שנים עשר ימים בבריסטול, אנגליה.
ביק הפיקו את אלבום הבכורה Anika של המוזיקאית הבריטית אניקה הנדרסון והשתתפו בכתיבת שניים משירי האלבום בשנת 2010.
בשנת 2010, הלהקה יצאה לסיבוב הופעות בארצות הברית ובבריטניה. זה הם נבחרו על ידי הלהקה פורטיסהד להופיע בפסטיבל ATP I'll Be Your Mirror, אותה ארגנו פורטיסהד ביולי 2011 בארמון אלכסנדרה בלונדון, כמו גם את הגרסה האמריקאית של הפסטיבל באסבורי פארק, ניו ג'רזי.
ביק יצרו את הפסקול לסרטו של טום גינס משנת 2015 , Couple in a Hole.
דיסקוגרפיה > אלבומי אולפן

2009: BEAK
2012: BEAK 2
2016: Couple in a Hole (פסקול לסרט)
2018: BEAK 3
דיסקוגרפיה > אלבומי אוסף

2018: AMG
הערות שוליים

↑  "Geoff Barrow forms new band". Line of Best Fit. אורכב מ-המקור ב-25 באוגוסט 2009. נבדק ב-2009-08-23. {{cite web}}:  (עזרה)
↑  Michaels, Sean (1 בספטמבר 2009). "Portishead's Geoff Barrow announces new band". The Guardian. נבדק ב-19 באוגוסט 2010. {{cite news}}:  (עזרה)
1 2  Phares, Heather. "Beak> – Music Biography, Credits and Discography". AllMusic. נבדק ב-2013-02-20.
↑  "ATP: I'll Be Your Mirror London". Atpfestival.com. נבדק ב-2013-02-19.
↑  "Couple in a Hole – Original Soundtrack". Drowned in Sound. אורכב מ-המקור ב-12 באוגוסט 2017. נבדק ב-6 ביולי 2017. {{cite web}}:  (עזרה)
↑  ">>> – Beak> | Songs, Reviews, Credits". AllMusic (באנגלית אמריקאית). נבדק ב-2020-01-08.
| --- | --- |
בקרת זהויות :  ISNI: 0000 0004 7058 1357  MusicBrainz: bda0beab-8c08-4a34-9af0-97a1b647ad9b
אשטון ארווין

| --- | --- |
ארווין, 2014
ארווין, 2014
 לידה:  7 ביולי 1994 (בן 30) אוסטרליה הורנסבי, ניו סאות' ויילס, אוסטרליה
 שם לידה:  אשטון פלטשר ארווין   Ashton Fletcher Irwin
 מוקד פעילות:  אוסטרליה 
 תקופת הפעילות:  מ-2011
 עיסוק:  מוזיקאי
 סוגה:  פופ רוק • פופ • פופ פאנק • פאוור פופ • רוק • הגל החדש
 כלי נגינה:  תופים • קול
 חברת תקליטים:  קפיטול, Hi or Hey (אנ'), אינטרסקופ
 שיתופי פעולה בולטים:  5 Seconds of Summer
 ashtonirwinofficial.com
 פרופיל ב-IMDb
 
אשטון פלטשר ארווין (באנגלית: Ashton Fletcher Irwin; נולד ב-7 ביולי 1994) הוא מוזיקאי אוסטרלי, הידוע בתור המתופף של להקת הפופ רוק 5 Seconds of Summer. מאז 2014, הלהקה מכרה מעל ל-10 מיליון אלבומים ומעל ל-2 מיליון כרטיסים להופעותיה ברחבי העולם, ושיריה הושמעו בפלטפורמות הזרמת המוזיקה השונות מעל ל-7 מיליארד פעמים, מה שמעמיד אותה בין האמנים המוזיקליים האוסטרליים המצליחים ביותר אי פעם.
ראשית חייו

אשטון פלטשר ארווין נולד ב-7 ביולי 1994 בפרוור הורנסבי (אנ') שבמדינת ניו סאות' ויילס. אביו, אדם אמריקאי, עזב את המשפחה כשארווין היה בן שנתיים. אמו, אן-מארי, נאבקה באלכוהוליזם, וכתוצאה מכך הוא העביר את שנות ילדותו "מבלה עם אנשים שיכורים בפאבים". בהמשך סיפר על כך בהרחבה, "הילדות שלי היא [...] מעניינת, לא היה לי אבא, אמי נאבקה באלכוהוליזם כל חיי. די גדלתי תוך כדי סוג של גידול אנשים אחרים... הייתי צריך להיות חיובי ללא הרף, ויש לי תודעה מדוכאת מאוד". כילד ארווין עבר בין בתים לעיתים קרובות, וגר בעיקר בעיירות ריצ'מונד (אנ') ווינדזור (אנ'). לאמו של ארווין "לא היה הרבה כסף" וכתוצאה מכך ארווין היה "נאבק כדי לאכול משבוע לשבוע".
דודו של ארווין היה מתופף בלהקת דת' מטאל, ואביו החורג ניגן בתופים בלהקת פאנק רוק. ארווין למד לנגן בתופים בגיל תשע, לאחר שביקש מאביו החורג ללמד אותו. ארווין סייע בגידול אחיו הצעירים, אחיו החורג הארי ואחותו החורגת לורן, בעוד שלמד בתיכון ריצ'מונד, שם סיים את לימודיו בשנת 2012. במהלך שנות התיכון שלו, טרם הקמת 5 Seconds of Summer, ארווין הקים להקת ג'אז-פאנק בשם "Swallow the Goldfish" עם כמה מחבריו לכיתה. כאשר לבסוף עזב את הלהקה, ארווין המשיך במשך שנה בלימודים אקדמיים בקולג' TAFE (אנ'), שם למד מוזיקה, עד שהחליט לעזוב בשל מחויבותו ל-5 Seconds of Summer.
קריירה

בסוף 2011 קיבל ארווין הודעה בפייסבוק מחברו מייקל קליפורד, ששאל כבדרך אגב אם הוא יהיה מעוניין לנגן איתו, יחד עם קאלום הוד ולוק המינגס. ארווין הסכים, ולבסוף הצטרף לשלושה, והם החלו לפרסם יחד גרסאות כיסוי לשירים בערוץ היוטיוב של המינגס, כשלבסוף הקימו את 5 Seconds of Summer. לאחר חודשים שבהם פרסמו גרסאות כיסוי יחד, הלהקה החלה לעורר עניין בקרב חברות תקליטים ומו"לים מוזיקליים גדולים, וחתמה על עסקה עם חברת Sony/ATV Music Publishing. מאז הוציאה הלהקה חמישה אלבומי אולפן, שכל אחד מהם זכה להצלחה עולמית: 5 Seconds of Summer (2014), Sounds Good Feels Good‏ (2015), Youngblood‏ (2018), Calm‏ (2020) ו-5SOS5‏ (2022).
בנוסף לחברותו בלהקה, ארווין עסק בכתיבת שירים וכספק כלי נגינה לאמנים אחרים, בין היתר עבור אנדי בלאק (אנ'), The Faim (אנ') ו-Makeout (אנ').
ב-23 בספטמבר 2020, ארווין הכריז על אלבום הסולו הראשון שלו, Superbloom, אשר יצא לאור ב-23 באוקטובר 2020. מתוך האלבום פורסם הסינגל "Skinny Skinny", העוסק בנושאים הנוגעים לדימוי גוף, נושא שארווין העיד כי הוא "מעולם לא התעמת עימו בצורה יצירתית". ארווין סיפר כי האלבום "חוקר את הפילוסופיות והרגשות הפנימיים שלי לגבי למסלול החיים בו מצאתי את עצמי". הוא חזר ואמר: "זה שאני בלהקה שמאפשרת לי ליצור בחופשיות בתוכה ומחוצה לה מעניק לי את השמחה הגדולה מכול".
חיים אישיים

ארווין דיבר בגלוי על מאבקו באלכוהוליזם והוא פועל להעלאת מודעות בנושא בריאות הנפש. בשנת 2018, ארווין הודה כי במהלך ההפסקה בת השנתיים של 5 Seconds of Summer, הוא התמודד "עם הרגשות [שלו] בהתחלה [של ההפסקה] עם אלכוהול בלבד". באפריל 2020 חשף ארווין כי הוא נקי מאלכוהול כבר עשרה חודשים. במהלך סיבוב ההופעות של הלהקה בשנת 2019, ארווין שיתף דרך הרשתות החברתיות על אמבטיות הקרח שהיה עורך לפני כל הופעה, כהצהרה על התגברותו על השימוש בסמים.
ארווין היה בזוגיות עם הדוגמנית בריאנה הולי במשך שנה, עד שנפרדו ביוני 2016. בשנת 2018, ארווין ניהל לפרקים מערכת יחסים עם הצלמת ובלוגרית האופנה קייטלין בלייסדל.
בשנת 2017 דווח כי ארווין רכש אחוזת חמישה חדרים בשכונת הוליווד הילס (אנ') שבלוס אנג'לס. ב-2018 דווח כי ארווין רכש נכס נוסף, פנטהאוז, במערב הוליווד (אנ'). נכון לשנת 2020, שוויו הנקי של ארווין מוערך בכ־25 מיליון דולר.
דיסקוגרפיה > אלבומי אולפן

| שם | פרטי האלבום | מיקומי שיא> אוסטרליה | מיקומי שיא> בריטניה | מיקומי שיא> ארצות הברית |
| --- | --- | --- | --- | --- |
| Superbloom |  יצא לאור: 23 באוקטובר 2020  פורמטים: CD, הורדה דיגיטלית, סטרימינג  חברת תקליטים: Ashton Irwin Music Group | 37 | 36 | 77 |
דיסקוגרפיה > אלבומים חיים

| שם | פרטי האלבום |
| --- | --- |
Superbloom: A Live Experience:  יצא לאור: 20 בנובמבר 2020   פורמטים: CD, הורדה דיגיטלית, סטרימינג  חברת תקליטים: Ashton Irwin Music Group
דיסקוגרפיה > סינגלים

| שם | שנה | אלבום |
| --- | --- | --- |
| "Skinny Skinny" | 2020 | Superbloom |
| "Have U Found What Ur Looking For" | 2020 | Superbloom |
| "Scar" | 2020 | Superbloom |
| "Heart-Shaped Box" (אנ') | 2020 | לא מתוך אלבום |
דיסקוגרפיה > קרדיטים בשירים

| שנה | שם | אמן | אלבום | הערות |
| --- | --- | --- | --- | --- |
| 2016 | "Drown Me Out" | אנדי בלאק (אנ') | The Shadow Side (אנ') | מלחין, תופים, כלי הקשה, קולות רקע |
| 2016 | "Homecoming King" | אנדי בלאק (אנ') | The Shadow Side (אנ') | מלחין, תופים |
| 2016 | "We Don't Have to Dance" (אנ') | אנדי בלאק (אנ') | The Shadow Side (אנ') | מלחין, תופים |
| 2016 | "Ribcage" | אנדי בלאק (אנ') | The Shadow Side (אנ') | מלחין, תופים |
| 2016 | "Stay Alive" | אנדי בלאק (אנ') | The Shadow Side (אנ') | מלחין, תופים |
| 2016 | "Beautiful Pain" | אנדי בלאק (אנ') | The Shadow Side (אנ') | מלחין, תופים |
| 2016 | "Broken Pieces" | אנדי בלאק (אנ') | The Shadow Side (אנ') | מלחין, תופים |
| 2017 | "Ride It Out" | Makeout (אנ') | The Good Life | מלחין, תופים |
| 2018 | "Summer is a Curse" | The Faim (אנ') | State of Mind | מלחין, תופים |
| 2019 | "The Promise" | אנדי בלאק | The Ghost of Ohio (אנ') | מלחין, תופים |
| 2022 | "Let Me Let You Go" | One Ok Rock (אנ') | Luxury Disease (אנ') | מלחין, תופים |
וידאוגרפיה > וידאו קליפים

| שנה | שם | אמן | תפקיד |
| --- | --- | --- | --- |
| 2018 | "Valentine" | 5 Seconds of Summer | עצמו, במאי |
| 2019 | "When I Get Home" | אייווי לבאן (אנ') | מושא אהבה |
| 2020 | "Skinny Skinny" | אשטון אירווין | עצמו, במאי |
ברית

ברית היא מערכת יחסים בין אנשים, קבוצות חברתיות או מדינות שחברו יחד כדי להגיע לתועלת הדדית או במטרה להשיג מטרה משותפת כלשהי, בין אם נכרת ביניהם הסכם מפורש ובין אם בעל פה. חברי ברית נקראים בעלי ברית. יש סוגים רבים של בריתות, בהם בריתות פוליטיות, בריתות צבאיות ובריתות עסקיות (אנ'). כאשר משתמשים במונח בהקשר של מלחמה, הכינוי בעלות הברית משמש בדרך כלל לתיאור הכוחות במלחמת העולם השנייה שנלחמו במדינות הציר - בעלות הברית.
ברית צבאית רשמית אינה נדרשת בהכרח כדי להיתפס כבעל ברית - די בלוחמה משותפת כנגד גורם משותף. לפי שימוש זה, בעלות ברית הופכות להיות כאלה לא כשחותמים הסכם ברית אלא כשהם נפגעים במלחמה.
אפקטיביות של בריתות בין-לאומיות

החוקרים חלוקים באשר להשפעתן של בריתות. מספר מחקרים מוצאים כי בריתות הגנה מונעות סכסוכים בין מדינות. מחקר אחר מטיל ספק בממצאים אלה, והראה כי מחויבויות הברית הרתיעו מדינות מלפתוח בעימות בעידן הקדם-גרעיני (עד 1945) אך טוען כי אין להן הפשעה משמעותית על המוטיביציה לפתוח במלחמה בעידן הפוסט-גרעיני (מתחילת המלחמה הקרה ועד ימינו).
מחקר מ-2000 מצא שבעלי ברית ממלאים את התחייבויות הברית שלהם בכ-75% מהמקרים. רוב המחקרים מצביעים על כך שדמוקרטיות הן בעלות ברית אמינות יותר מאשר מדינות שאינן דמוקרטיות. עם זאת, מחקר מ-2018 הראה כי יש הידרדרות ומצא שבעלי ברית ממלאים את התחייבויותיהם רק כ-50% מהמקרים מ-1816 עד 2003. על פי המחקר, "מדינות כיבדו את התחייבויות הברית שלהן כ-66% מהזמן לפני 1945, אך שיעור הציות יורד ל-22% מ-1945 עד 2003. יתרה מכך, שיעורי המילוי של הסכמי הגנה (41%) והסכמי אי-תוקפנות (כ-37% נמוכים באופן דרמטי מבריתות התקפיות (74%) והסכמי נייטרליות (78%).
הערות שוליים

↑  "Define Alliance". Dictionary.com.
↑  Leeds, Brett Ashley (2003-07-01). "Do Alliances Deter Aggression? The Influence of Military Alliances on the Initiation of Militarized Interstate Disputes". American Journal of Political Science (באנגלית). 47 (3): 427–439. doi:10.1111/1540-5907.00031. ISSN 1540-5907.
↑  Leeds, Brett Ashley; Johnson, Jesse C. (2016-11-10). "Theory, Data, and Deterrence: A Response to Kenwick, Vasquez, and Powers". The Journal of Politics. 79: 335–340. doi:10.1086/687285. ISSN 0022-3816.
↑  Fang, Songying; Johnson, Jesse C.; Leeds, Brett Ashley (2014-10-01). "To Concede or to Resist? The Restraining Effect of Military Alliances". International Organization. 68 (4): 775–809. doi:10.1017/S0020818314000137. ISSN 0020-8183.
↑  Kenwick, Michael R.; Vasquez, John A. (2016-11-10). "Defense Pacts and Deterrence: Caveat Emptor". The Journal of Politics. 79: 329–334. doi:10.1086/686700. ISSN 0022-3816.
↑  Kenwick, Michael R.; Vasquez, John A.; Powers, Matthew A. (2015-10-01). "Do Alliances Really Deter?". The Journal of Politics. 77 (4): 943–954. doi:10.1086/681958. ISSN 0022-3816.
↑  Leeds, Brett Ashley (2003-01-01). "Alliance Reliability in Times of War: Explaining State Decisions to Violate Treaties". International Organization. 57 (4): 801–827. doi:10.1017/s0020818303574057. JSTOR 3594847.
↑  Leeds, Brett Ashley; Mattes, Michaela; Vogel, Jeremy S. (2009-04-01). "Interests, Institutions, and the Reliability of International Commitments". American Journal of Political Science (באנגלית). 53 (2): 461–476. doi:10.1111/j.1540-5907.2009.00381.x. ISSN 1540-5907.
↑  Gaubatz, Kurt Taylor (1996-01-01). "Democratic states and commitment in international relations". International Organization. 50 (1): 109–139. doi:10.1017/S0020818300001685. ISSN 1531-5088.
↑  "Analysis | Allies can't rely on America like they used to. And not just because of Trump". Washington Post. נבדק ב-2017-05-31.
1 2  Berkemeier, Molly; Fuhrmann, Matthew (2018). "Reassessing the fulfillment of alliance commitments in war". Research & Politics. 5 (2): 205316801877969. doi:10.1177/2053168018779697.
| --- | --- |
בקרת זהויות :  NLI: 987007293919005171  BnF: cb11973173h (data)  GND: 4069715-0  LCCN: sh85003677
בעקבות הלהבות

| --- | --- |

 מידע כללי
 מאת:  דבורה עומר
 איורים:  מיכל רון
 שפת המקור:  עברית
 סוגה:  ספרות ילדים ונוער בישראל
 הוצאה
 הוצאה בשפת המקור:  הוצאת י' שרברק
 תאריך הוצאה:  1986
 מספר עמודים:  219
 מהדורות נוספות
 תאריך מהדורות נוספות:  דני ספרים, 2017
 קישורים חיצוניים
 הספרייה הלאומית:  990040580840205171
בעקבות הלהבות הוא ספר מאת הסופרת הישראלית דבורה עומר, שיצא לאור בשנת 1986 ומתאר את מלחמת העולם השנייה מנקודת מבטו של חייל יהודי בצבא הבריטי.
עלילה

גיבור העלילה הוא יהודה ורסנו, נער יהודי יתום הגר באתונה שביוון. יהודה מטפל באחותו הקטנה חווה, אשר גדלה יחד עמו בבית יתומים יהודי באתונה. כאשר יהודה מגיע לבגרות, הוא מחליט לעלות לארץ ישראל, ולנסות להשיג שם כסף כדי להביא בעקבותיו גם את אחותו. הוא מצליח להתאקלם בארץ ולעבוד כמוכר עיתונים, אלא שאז פורצת מלחמת העולם השנייה. יהודה מתגייס לצבא הבריטי ונלחם בצבא האיטלקי במערכה במדבר המערבי. ב-1940 פולשים האיטלקים ליוון, ויהודה דואג לחווה התקועה באתונה. למזלו, הוא נשלח לאתונה כחלק מחיל המשלוח הבריטי שנשלח לעזור ליוונים. הוא מוצא את אחותו בבית היתומים, ומבטיח לה שלמחרת ייקח אותה אתו. אלא שבאותו לילה גם הגרמנים פולשים ליוון והצבא הבריטי מתחיל לסגת מהארץ. כיוון שהוא מבלה את הלילה עם נערה מקומית, יהודה מקבל את ההודעה מאוחר מדי, ולא מספיק להוציא את חווה מבית היתומים לפני שהוא נאלץ להתפנות יחד עם הבריטים. הוא ממשיך להילחם בצבא הבריטי, ומשתתף בפלישת בעלות הברית לאיטליה. הוא מתבשר שאחותו נמצאת במנזר איטלקי, אלא ששם הוא מגלה שהיא המירה את דתה לנצרות. היא כועסת עליו כי נטש אותה, ורוצה להישאר במנזר. יהודה מחליט לחטוף אותה מהמנזר, אולם בליל החטיפה הוא מגלה שהיא עברה על פי בקשתה למנזר אחר בצפון איטליה הנמצאת תחת כיבוש גרמני. הוא נלחם בחזית האיטלקית ומצטרף לבריגדה היהודית. עם סיום המלחמה הוא מוצב בגרמניה, ומגלה שחווה נלקחה לדכאו. הוא מוציא אותה משם ולוקח אותה עמו לבסיס. הוא מגלה שהיא נפגעה בדכאו קשות, לא רק גופנית אלא גם נפשית, אולם היחס החם שהוא משפיע עליה מסייע לה אט אט. הספר מסתיים כאשר יהודה לקח חופשה מהצבא ומהפליג לארץ ישראל יחד עם אחותו כדי לסיים את שיקומה.
רוב גיבורי הסיפור הם פרי הדמיון, אך פעולותיהם בצבא הבריטי, ואף בשירות ההגנה, בהשגת נשק ובפעולות הצלה ועליה, אכן התרחשו במציאות.
ברנוביץ' (מחוז משנה)

| --- | --- |
סמל ברנוביץ'סמל ברנוביץ'
 מדינה:  בלארוס בלארוס
 מחוז:  ברסט (מחוז) ברסט
 מושל:  Michail Palujan
 רשות מחוקקת:  Baranavičy District Council of Deputies 
 בירת המחוז משנה:  ברנוביץ' 
 תאריך ייסוד:  8 באפריל 1957 
 שטח:  2,171.88 קמ"ר
 גובה:  195 מטרים
 אוכלוסייה:  ‏
  ‑ במחוז משנה:  27,287 (1 בינואר 2024)
 קואורדינטות:  53°07′40″N 25°58′43″E﻿ / ﻿53.127777777778°N 25.978611111111°E﻿ / 53.127777777778; 25.978611111111 
 אזור זמן:  UTC+2
 baranovichi.brest-region.gov.by
  מפת מיקום  מפה מפורטת   מיקום מחוז-משנה ברנוביץ' על מפת מחוז ברסט  he tabBackground:;tabBorder:#aaa;defaultTab:0;
 
מחוז משנה ברנוביץ' (בבלארוסית: Баранавіцкі раён) הוא אחד מ-16 מחוזות משנה המרכיבים את מחוז ברסט בבלארוס.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ברנוביץ' 41,902 בני אדם. ההרכב האתני של האוכלוסייה במחוז היה: 86.9% בלארוסים, 5.9% פולנים, 5.2% רוסים ו-1.1% אוקראינים. שפות הדיבור הנפוצות: בלארוסית (81.6%) ורוסית (16.6%).
בקסלי (רובע)

לוגו רובע בקסלי
רובע בֶּקְסְלִי של העיר לונדון (באנגלית: The London Borough of Bexley , ‏האזנהקובץ:En-uk-LBBexley.ogg‏Ⓘ‏) הוא אחד מרובעי לונדון הנמצא במזרח העיר לונדון.
גאוגרפיה ושכונות הרובע

רובע בקסלי גובל ברובע ברומלי בדרומו, רובע גריניץ' במערבו, ונהר התמזה בצפונו (מעבר לנהר, מצפון לרובע נמצאים הרבעים בארקינג ודאגנהאם והברינג. ממזרח לרובע נמצא רובע דאטפורד שבמחוז קנט.
הרובע כולל את השכונות:
ארית'
בארנהרסט
בארנס קריי
בלוודיר
בלקפן
בקסלי - שכונה המכונה לעיתים "בקסלי הישנה" (Old Bexley) או "כפר בקסלי (Bexley Village)
בקסלי הית'
וולינג
לאמורביי
לונגלנדס
נורת' קריי
סאלד גרין
פאלקון ווד
פוטס קריי
קרייפורד
היסטוריה

רובע בקסלי נוסד בשנת 1965 בעקבות חוק השלטון בלונדון 1963 לאחר איחוד הרובע המוניציפלי של בקסלי, הרובע המוניציפלי של ארית', הרובע העירוני קרייפורד וחלק מהרובע העירוני צ'יסלהאסט וסיקאפ (חלקו האחר של רובע עירוני זה הפך לחלק מרובע ברומלי).
פארקים ושטחים ציבוריים

אף שרובע בקסלי מצוי בסמוך ללונדון הפנימית הצפופה, ברובע מצויים שטחים פתוחים רבים ופארקים רבים. ברובע מצוי קצהו של רכס הגבהות המקיף את דרום לונדון. רכס גבעות זה כוללת את גבעת שוטרז (בגבול הרובע עם רובע גריניץ').
במהלך המאה ה-19, עת החלו העיירות באזור הרובע לגדול, נותרו ביניהן שטחים פתוחים רבים. שטחים אלה כוללים את אזור הריסות מנזר לסנס והיערות סביבות (המכונים "לסנס הית'" - Lessness Heath ו"יערות המנזר" - "Abbey Wood"). שטחים ציבוריים נוספים הם נורת'מברלנד הית' (Northumberland Heath) דרומית לארית', פארק דאנסון (Danson Park), והול פלייס (Hall Place).
כנסיות

מרבית תושבי הרובע שייכים לכנסייה האנגליקנית, אולם קיימות ברובע מספר כנסיות של קהילות נוצרים קתולים וכן כנסיות בפטיסטיות, אחוות פלימות' ומתודיסטיות. אין ברובע בתי כנסת.
ברובע מצויות מספר כנסיות מימי הביניים (המאה ה-12), בהן כנסיית פאולינוס הקדוש (St Paulinus) שבקייפורד (Crayford), כנסיית יוחנן המטביל שבארית' (Erith), כנסיית מרים הבתולה הקדושה שבבקסלי (Bexley) וכנסיית כל הקדושים בפוטס קריי (Foots Cray) - שתי האחרונות שוקמו במאה ה-19.
השכלה

ברובע ממוקמות מכללת סידקפ לאמנות ומכללת רוז ברופורד.
שלטון מקומי

הרובע מחולקת ל-21 אזורי בחירה (wards).
בבחירות שנערכו ב-4 במאי 2006 זכתה המפלגה השמרנית ב-55 מהמושבים במועצת הרובע (מפלגת הלייבור נותרה עם 9 מושבים בלבד).
ערים תאומות

לבקסלי שתי ערים תאומות:
צרפת אברי, צרפת
גרמניה ארנסברג, גרמניה
בארס (סדרת טלוויזיה)

| --- | --- |

כרזת הסדרה
 סוגה:  דרמה קומית
 יוצרים:  אנדרו וו. מרלו
 בימוי:  אלכסיי צ'יסטיאקוב דמיטרי מאגונוב פאבל סמירנוב
 שחקנים:  אלכסיי צ'ומאקוב אנה סנטקינה לריסה אודוביצ'נקו
 ארץ מקור:  רוסיה
 שפות:  רוסית
 מספר עונות:  1
 מספר פרקים:  8
 הפקה
 מפיק:  יבגניה ציצינה מרינה פומנקו אלכסנדר קולסניק איליה מלשקין אנסטסיה טורלקיאן
 מפיקים בפועל:  אלכסיי ברודסקי יורי סאפרונוב יורי שלימוב מרינה בלובה
 חברת הפקה:  Walt Disney Company CIS  World Russian Studios
 אתר צילומים:  מוסקבה סנקט פטרבורג
 אורך פרק:  43 דקות
 שידור
 רשת שידור:  ערוץ 5
 תקופת שידור מקורית:  2018–הווה
 קישורים חיצוניים
 האתר הרשמי (ברוסית)
בארס (ברוסית: Барс) היא סדרת דרמה קומית רוסית ששודרה בערוץ 5 הרוסי החל משנת 2018. הסדרה מהווה עיבוד לסדרה האמריקאית "קאסל" שנוצרה על ידי אנדרו וו. מרלו ומגוללת את סיפורם של אלכסנדר בארס, סופר מסתורין מצליח, ובלשית במשטרת העיר מוסקבה, מריה קורולבה, אשר פותרים יחדיו מקרי רצח חריגים.
עלילה

אלכסנדר בארס, הוא מחבר ספרי מסתורין מפורסם שמחזיק ברשותו אחוזה מפוארת, רכבים יקרים וים מעריצות שרודפות אותו, אבל עכשו הוא חי עם אמו דיאנה ולנטינובנה ועם בתו ואחרי שהרג את הדמות הראשית בסדרת ספריו סובל ממחסום כתיבה. הוא נלקח לחקירה על ידי משטרת העיר מוסקבה בנוגע לרצח המבוסס על אחד מספריו. הוא מסוקרן מעולם הפשע והרצח אשר נחשף בפניו וקפטן התחנה מאשר לו להסתובב ו"לייעץ" למשטרה ולעקוב אחר מריה קורולבה, בלשית מוכשרת במשטרה.
שחקנים ודמויות

אלכסיי צ'ומאקוב - אלכסנדר בארס, סופר מסתורין אשר עוקב אחרי מריה קורולבה ועוזר לה לפתור תיקים. רוב הזמן הוא ילדותי ועושה בדיוק ההפך ממה שאומרים לו, אך לאורך הסדרה מגלים את הצד הבוגר והאחראי יותר שלו. בארס מוצג בסדרה כמי שפותר מקרים קשים בעזרת פרטים קטנים מאוד או תאוריות.
אנה סנטקינה - מריה קורולבה, בלשית במשטרת מוסקבה ובעלת הרצף הגדול ביותר של תיקים מפוענחים במחלקה (ושיאים גבוהים באקדמיה לשוטרים).